Zunnebloeme

Van Wikipedie

Een veld mit zunnebloemen
vergroten
Een veld mit zunnebloemen
Een zunnebloeme
vergroten
Een zunnebloeme

De zunnebloeme (Latien: Helianthus annuus) is een tot 3 meter hoge plaante waorvan de zunnebloempitten veur verschillende doeleindes gebruuk wonnen. De plaante beheur tot de femilie van de composieten en is eenjaorig. 't Bloemenheuf kan wel een diameter tot 30 centimeter hem. De bloeme kan makkelijk ekweek wonnen uut een pitte dee in de tune eplaant kan wonnen. Deur de rappe greui is dit veural veur kienders antrekkelijk.

Bleuiende zunnebloemen op een akker wiezen naor 't oosten, waor de zunne 's mannens opkump. Onvolwassen zunnebloemen waorvan de knoppe nog neet los is, vertonen heliotropisme: overdag drei de bloemknoppe op zunnige dagen mee mit de zunne van oost naor west. 's Nachs keer de bloemknoppe weerumme naor de oostelijke stand. Disse dagelijkse beweging wonnen bewarkstelligd deur een flexibel segment van de stengel onder de bloemknoppe, de pulvinus. Tien de tied dat de bloeme loskump verstief de pulvinus, in de oostelijke stand. Daordeur wiezen bleuiende zunnebloemen de hele dag naor 't oosten, terwiel d'r heliotropisme al veurbie is.

Zunnebloemen koemen oorspronkelijk uut Noord- en Zuud-Amerika en bin edomesticeerd rond 1.000 veur Christus. De Inca's vereerden de zunnebloemen as beeld van d'r zunnegod. In 1530 wönnen de zunnebloeme deur zeeluui uut Spanje mee-ebröch naor Europa.

Tegenwoordig besteet der een kweekvorm mit een hangende kop, dee antrekkelijk is veur boeren umdat de bloemen minder beschaodigd wonnen deur voegels en vuul vanuut de luch.

Zunnebloemen wonnen ekweek veur de zunnebloemolie, dee veul gebruuk wonnen in de keuken en as baosis veur verschillende predukken waor plaantaorige olie in verwark wonnen. De zunnebloeme bevat veul onverzaodigde vetzuren en is goed bestand tegen hitte en kan daorumme veur 't frituren gebruuk wonnen. In eraffineerde vorm wonnen de olie oek veur industriële doeleindes gebruuk. Van 't overblievende deel van de uut-epersen pitten wonnen meel van emaak, en wonnen gebruuk as veevoer.


Wikimedia Commons Meer ofbeeldingen dee bie dit onderwarp heuren ku-j vienen op de pagina Helianthus annuus van Wikimedia Commons.